和陸伯微韻
作者：袁甫
朝代：宋

paragraphs: 皇都喜見天宇晴，好風拂掠條不鳴。
幽人領袖二三子，適意湧金門外行。
雲岫重重仍翼翼，舉頭不愧林間翮。
賞心樂事浩無涯，獨念黎元生理窄。
胸中宿昔富兵機，氣壓賁育走且疲。
卯年會見佛貍死，天數一定端可推。
九重求士忘食息，三聘躬耕在昕夕。
願君努力應時須，宇宙垂名長的皪。